《何子完来访平湖用白沙封子完庐墓卷韵赠别》
明代·林光

七年弄影笑何功，握手逢君又孟冬。诗味直从江浦醉，墨痕须孟玉台封。

休疑美玉栖顽璞，几见繁花舞乱风。坐我池亭看镜水，白云何处觅高峰。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。